TACLOBAN CITY - Nakaalerto na yana an Regional Disaster Risk Reduction and Management Council (RDRRMC-8) bahin ha guinlalauman nga pag igo han Tropical StormYolanda dinhi ha Sinirangan Bisayas yana nga maabot nga Byernes.
Ha guindumara nga katitirok han RDRRMC kaupod an pira nga mga ahenya han gobyerno, guinmanduan ni RDRRMC Chairman ngan OCD-8 Regional Dir. Rey Gozon an tanan nga mga alkalde ha rehiyon 8 nga ig aktibar na an mga Local Disaster Risk Reduction and Management Council (LDRRMC) agud magin andam an mga katawhan inkaso nga sumulod na ha Philippine Area of Responsibility an mao nga bagyo.
Nagpahimatngon naman guihapon an mao nga opisyal ha mga residente nga magin ikmat ngan mabinantayon labi na adton mga nag uukoy ha mga landslide ngan flashflood prone areas.
Kasumpay hini, nangaro guihapon hin bulig hi Gozon ha mga myembro han media may paghisumpay ha pagpasarang han impomasyon bahin ha maraot nga panahon.
war_Latn war_Latn war_Latn war_Latn